wannaphong/clean_thaiwikipedia huggingface dataset:
# ไมตรี ลิมปิชาติ
ไมตรี ลิมปิชาติ เริ่มเขียนหนังสือตั้งแต่ปีพ.ศ. ๒๕๑๓ ด้วยการเริ่มต้นเขียนเรื่องสั้น
ผลงานการเขียนของไมตรี ลิมปิชาติ ได้รับการกล่าวถึงทั้งจากผู้อ่านและนักวิจารณ์วรรณกรรมอย่างกว้างขวางมาตั้งแต่ปีพ.ศ.๒๕๑๖ เมื่อ ไมตรี ลิมปิชาติ ได้มีผลงานรวมเล่มเรื่องสั้น เล่มแรก
“ทางออกที่ถูกปิด”
นักวิจารณ์วรรณกรรมได้พูดถึง เรื่องสั้น ของ ไมตรี ลิมปิชาติ ว่าเป็นงานเขียนที่มีการจบแบบ “หักมุม”   ที่ผู้อ่านนึกไม่ถึง ทำให้ได้อารมณ์ในการอ่านอีกรูปแบบหนึ่ง และมีคุณค่าแทรกอยู่ทุกเรื่อง
ไมตรี ลิมปิชาติ มีผลงานการเขียนเรื่องสั้นกว่า ๓๐๐ เรื่อง
โดยบุคลิกที่แท้จริง ไมตรี ลิมปิชาติ เป็นคนอารมณ์ดี การเขียนหนังสือของเขาจึงมีสำนวนที่อ่านง่าย  ตรงไปตรงมาไม่ซับซ้อน ผู้อ่านที่นิยมงานเขียนของเขา มักจะพูดว่าอ่านงานเขียนของ ไมตรี ลิมปิชาติ แล้วไม่เครียด ได้สาระ และมักจะได้ยิ้มในตอนจบเสมอ โดยเฉพาะการเขียนบทความในคอลัมน์ต่างๆ จนนักวิจารณ์ วรรณกรรมบางท่านกล่าวว่า ไมตรี ลิมปิชาติ เป็นนักเขียนอารมณ์ดี
ไมตรี ลิมปิชาติ ใช้ภาษาในการเขียนบทความที่อ่านแล้วเข้าใจง่าย การเดินเรื่องคล้ายเรื่องสั้น ซึ่งอาจเรียกผลงานเขียนบทความเชิงหรรษาลักษณะนี้ว่าเป็นหัสคดีก็ได้
สำหรับการเขียนเรื่องท่องเที่ยว ไมตรี ลิมปิชาติ ใช้วิธีเขียนแบบบันทึก เล่าประสบการณ์ในการเที่ยวไปเรื่อยๆ ใช้ภาษาง่ายๆ เห็นอะไร คิดอย่างไร ก็เขียนอย่างนั้น ทำให้ผู้อ่านได้จินตนาการตามไปด้วย เหมือนได้ไปร่วมเที่ยวกับ ไมตรี ลิมปิชาติ ด้วยความสนุก ซึ่งมีผลให้ไมตรี ลิมปิชาติ กลายเป็นคอลัมนิสต์ด้านการท่องเที่ยว
การท่องเที่ยวแห่งประเทศไทยและหลายหน่วยงานที่เกี่ยวข้องกับการท่องเที่ยวเชิญให้
ไมตรี ลิมปิชาติร่วมท่องเที่ยวในเส้นทางใหม่ๆ โดยคาดหวังว่า ไมตรี ลิมปิชาติ จะได้นำข้อมูลมาเขียนเชิญชวนให้ผู้อ่านได้ไปท่องเที่ยว  ทั้งในประเทศและต่างประเทศ  ซึ่งก็จะประสบความสำเร็จตามที่ต้องการ
ไมตรี ลิมปิชาติ มีผลงานการเขียนนวนิยายกว่ายี่สิบเรื่อง ที่เป็นที่รู้จักและเคยได้รับรางวัล เช่น 
ความรักของคุณฉุย   ดอกเตอร์ครก   กว่าจะเป็นแชมป์  ยอดหญิงนักตบ ฯลฯ
การดำเนินเรื่อง ไม่ว่าจะเป็นตัวละคร หรือสถานที่ เป็นสิ่งที่สัมผัสได้จึงทำให้ผู้อ่านรู้สึกสนุกและยอมรับได้กับเรื่องราวของตัวละครและสาระของนวนิยายเรื่องนั้นๆ ที่ให้ข้อคิดในการดำเนินชีวิต โดยเฉพาะแก่เยาวชน
นอกจากนี้ ไมตรี ลิมปิชาติ ยังได้เขียนหนังสือประกอบภาพสำหรับเด็ก ไว้อีกหลายเรื่อง ทุกเรื่องได้ให้แนวคิดด้านจริยธรรม ที่เด็กไทยควรได้รับการปลูกฝัง   เช่น  ความเชื่อถือ จากเรื่อง ฉันคือต้นไม้  การสอนให้เด็กรักความสะอาด มีวินัย ในเรื่องรับไม่อั้น    การไม่รังแกสัตว์ในเรื่องคุณปู่กับแมงมุม   
ความซื่อสัตย์ จากเรื่องหินศักดิ์สิทธิ์    การอนุรักษ์ธรรมชาติและสิ่งแวดล้อม จากเรื่องพลายงามเข้ากรุง

 แหล่งข้อมูลอื่น 
  Web site เป็นทางการของไมตรี  ลิมปิชาติ
# คางคกซูรินาม (สกุล)
คางคกซูรินาม  เป็นสกุลของสัตว์ครึ่งบกครึ่งน้ำในอันดับกบ (Aruna) ในวงศ์กบเล็บ (Pipidae) สกุลหนึ่ง ใช้ชื่อสกุลว่า Pipa (/ปี-ปา/)

มีลักษณะสำคัญ คือ ลำตัวแบนราบเหมือนใบไม้ ไม่มีเล็บเหมือนสกุลอื่น ๆ ในวงศ์เดียวกัน มีเส้นข้างลำตัวที่เจริญเป็นอย่างดี เนื่องจากใช้ชีวิตและหากินตลอดในน้ำ มีพฤติกรรมการขยายพันธุ์ ด้วยการที่ตัวผู้จะกอดรัดตัวเมียในน้ำได้หมุนตัวและกลับตัวเพื่อให้ไข่ที่รับได้การปฏิสนธิแล้วขึ้นไปติดอยู่กับผิวของตัวเมีย ต่อมาเนื้อเยื่อของผิวหนังบนหลังของตัวเมียจะแปรสภาพและเจริญขึ้นมาปกคลุมไข่แต่ละฟอง เมื่อไข่พัฒนาเป็นเอ็มบริโอแล้วจะเจริญภายในไข่ที่อยู่บนหลัง เมื่อฟักออกเป็นลูกอ๊อดแล้ว จึงจะแตกตัวออกจากหลังแม่ และใช้เวลาอีกระยะหนึ่งจึงจะพัฒนาเหมือนตัวเต็มวัย ยกเว้นในชนิดคางคกซูรินาม (Pipa pipa) ที่ลูกอ๊อดจะยังอยู่บนหลังแม่ไปจนกว่าจะกลายสภาพเหมือนตัวเต็มวัยหน้า 323-324, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0 

ถูกจำแนกออกเป็น 7 ชนิด กระจายพันธุ์อยู่ในทวีปอเมริกาใต้จาก itis.gov 

การจำแนก
Pipa arrabali Izecksohn, 1976    
Pipa aspera Müller, 1924    
Pipa carvalhoi (Miranda-Ribeiro, 1937)    
Pipa myersi Trueb, 1984    
Pipa parva Ruthven & Gaige, 1923    
Pipa pipa (Linnaeus, 1758)    
Pipa snethlageae Müller, 1914
# เอริกา มิรันดา
เอริกา มิรันดา (4 มิถุนายน ค.ศ. 1987 –) เป็นนักยูโดหญิงจากประเทศบราซิล เธอได้รับรางวัลเหรียญเงินในรุ่นฮาล์ฟมิดเดลเวท (< 52 กก.) ที่รายการแพนอเมริกันเกมส์ 2011 ในกัวดาลาฮารา ประเทศเม็กซิโก

ในการแข่งขันแพนอเมริกันเกมส์ 2007 เธอได้รับเหรียญเงินจากการแข่งขันยูโด ก่อนที่เธอจะเป็นฝ่ายชนะในยูโดเวิลด์คัพจากการแข่งขันระหว่างออสเตรียกับบราซิลPortal UOL Pan 2007 

ในการคัดเลือกเข้าสู่การแข่งขันโอลิมปิกฤดูร้อนที่กรุงปักกิ่ง เธอได้รับบาดเจ็บและถูกแทนที่โดยอันเดรสซา เฟอร์นันเดสOlimpíadas UOL  แต่แล้วในที่สุด เอริกาก็ได้เข้าร่วมแข่งขันในรายการกีฬายูโดในโอลิมปิกฤดูร้อน 2012 รุ่นน้ำหนักไม่เกิน 52 กก. ที่ซึ่งเธอเป็นฝ่ายแพ้ให้กับ คิม คยอน-อก ซึ่งเป็นนักยูโดชาวเกาหลีใต้
# บลิซเซิร์ดออฟออซ
บลิซเซิร์ดออฟออซ  เป็นการทำอัลบั้มเดี่ยวครั้งแรกของนักร้องชาวอังกฤษ Ozzy Osbourne บันทึกในอังกฤษ วางขายวันที่ 20 กันยายน 1980 ในอังกฤษ และวันที่ 27 มีนาคม 1981 ในสหรัฐฯ ซึ่งเป็นอัลบั้มแรกนับจากที่เขาออกจากวง แบล็ก ซับบาธ สองเพลงจากอัลบั้มนี้Crazy Train, และMr Crowley ซึ่งเป็นซิงเกิลในปี 1980 เพลง Crazy Train ติดอันดับที่ 9 ของ Billboard's Top Tracks ชาร์ด
รายชื่อเพลง

 สมาชิก 
Ozzy Osbourne – ร้องนำ
Randy Rhoads – กีตาร์
Bob Daisley – เบส
Lee Kerslake – กลอง
Don Airey – คีย์บอร์ด
 อ้างอิง
# นโรดม จันทรังสี
นักองค์มจะ (หม่อมเจ้า) นโรดม จันทรังสี (Norodom Chantaraingsey) เป็นเชื้อพระวงศ์และนักการเมืองชาตินิยมในกัมพูชา โดยเริ่มจากเป็นหัวหน้ากองกำลังต่อสู้กับฝรั่งเศส และเป็นผู้นำกองทัพแห่งชาติเขมรในสงครามกลางเมืองกัมพูชา นอกจากนั้น ยังทำธุรกิจและเป็นนักเขียนด้วย เชื่อว่าพระองค์ถูกสังหารระหว่างสู้รบกับเขมรแดงใน พ.ศ. 2518 หรือ พ.ศ. 2519

 การต่อสู้กับฝรั่งเศส  
นักองค์มจะนโรดม จันทรังสีเป็นพระนัดดาของสมเด็จพระนโรดมพรหมบริรักษ์ และเป็นพระญาติกับพระบาทสมเด็จพระนโรดม สุรามฤต ประสูติเมื่อ พ.ศ. 2469 ในพนมเปญBirth date also given as 1924 in some sources.  พระองค์เริ่มเป็นทหารในสงครามโลกครั้งที่สองระหว่างที่ญี่ปุ่นเข้ายึดครองกัมพูชา โดยเข้าร่วมกับกองกำลังที่สนับสนุนญี่ปุ่นและต่อต้านฝรั่งเศสของเซิง งอกทัญ หลังสงครามสิ้นสุดและฝรั่งเศสกลับมาปกครองกัมพูชาอีก พระองค์ลี้ภัยเข้ามาในประเทศไทย และเป็นหนึ่งในผู้นำเขมรอิสระที่ไม่นิยมคอมมิวนิสต์ ควบคุมกองกำลังที่จังหวัดกำปงสปือและจังหวัดกำปงธม ใน พ.ศ. 2492 พระองค์เข้าร่วมกับคณะกรรมการปลดปล่อยแห่งชาติเขมร โดยเป็นหนึ่งในหัวหน้าฝ่ายทหารระดับสูง แต่ใน พ.ศ. 2494 พระองค์ได้แยกกองกำลังของพระองค์ออกมาที่จังหวัดเสียมราฐพร้อมกับเซิง งอกทัญ

กลุ่มชาวกัมพูชาที่นิยมคอมมิวนิสต์เคยเห็นว่าพระองค์เป็นหนึ่งในตัวเลือกที่จะเป็นกษัตริย์แทนสมเด็จพระนโรดม สีหนุ แต่พระองค์กลับระแวงอิทธิพลของเวียดนามในกลุ่มผู้นิยมคอมมิวนิสต์ นอกจากนั้น พระองค์ยังนิยมระบอบสาธารณรัฐมากกว่า อย่างไรก็ตาม เมื่อกัมพูชาได้รับเอกราช พระองค์เข้าร่วมกับระบอบสังคมของสมเด็จพระนโรดม สีหนุ แต่เมื่อถูกตั้งข้อสงสัยว่าร่วมมือกับผู้นำเขมรอิสระคนอื่นเพื่อวางแผนรัฐประหารโค่นล้มอำนาจสมเด้จพระนโรดม สีหนุ พระองค์จึงถูกถอดยศทางทหารและทางราชสกุลSavoeun, H.A Biography of Prince Norodom Chantaraingsey, accessed 22-05-08 และถูกจำคุก 3 ปี ระหว่างนี้ พระองค์หันมาเขียนนิยายโรแมนติก,Corfield, J. and Summers, L. Historical dictionary of Cambodia‎, Scarecrow Press, 2003, pp.286-7 เมื่อพ้นโทษได้ออกไปทำธุรกิจส่วนตัวGayn, M. Cambodia consulting the stars, New York Times magazine, 22-04-73

 กองทัพแห่งชาติเขมร 
เมื่อเกิดรัฐประหาร พ.ศ. 2513 ลน นลแต่งตั้งให้นักองค์มจะ นโรดม จันทรังสี เป็นผู้บังคับการกองพันที่ 3 หรือที่เรียกว่ากองพันเสือ ซึ่งรับผิดชอบบริเวณจังหวัดกำปงสปือ กองพันของพระองค์เป็นหน่วยรบที่มีประสิทธิภาพมากที่สุดในกองทัพแห่งชาติเขมรซึ่งเข้าร่วมรบในสงครามกลางเมือง

หลังพนมเปญแตกเมื่อ 17 เมษายน พ.ศ. 2518 เชื่อว่าพระองค์ยังคงสู้รบอยู่ในบริเวณคีรีรมย์ บางคนกล่าวว่าพระองค์ถูกสังหารในเดือนพฤษภาคมเมื่อพยายามข้ามแดนมายังประเทศไทย แต่บางแหล่งก็กล่าวว่าพระองค์ยังคุมทหาร 2,000 คนรบกับเขมรแดงที่เทือกเขาบรรทัดเมื่อเดือนมิถุนายน พ.ศ. 2518 ซึ่งผู้อพยพชาวกัมพูชาในประเทศไทยกล่าวว่ากองกำลังนี้ยังอยู่จนถึง พ.ศ. 2519 – 2520Corfield, J. A History of the Cambodian Non-Communist Resistance 1975-1983, Monash University, 1991. วันที่เสียชีวิตของพระองค์ไม่แน่นอน บ้างกล่าวว่าถูกสังหารเมื่อปลายปี พ.ศ. 2518 ที่พระตะบอง หลังจากไปช่วยพระชายาที่ถูกเขมรแดงจับตัวไปไม่สำเร็จ,Corfield, J. and Summers, L. Historical dictionary of Cambodia‎, Scarecrow Press, 2003, pp.286-7 บ้างก็ว่าถูกสังหารที่เทือกเขาด็อมเร็ยเมื่อ พ.ศ. 2519All in a Day's Work, ''Phnom Penh Post, 09-02-07

 ชีวิตครอบครัว 
พระองค์ทรงเสกสมรสกับพระสีสุวัตถิ์ สมานวรพงษ์ พระธิดาของพระบาทสมเด็จพระสีสุวัตถิ์ มุนีวงศ์ และเป็นพระบิดาที่แท้จริงของพระนราธิปที่หายสาบสูญใน พ.ศ. 2518
# ฝั่ม วัน ด่ง
ฝั่ม วัน ด่ง  เป็นนายกรัฐมนตรีของเวียดนามเหนือตั้งแต่ พ.ศ. 2498 และเป็นนายกรัฐมนตรีของเวียดนามหลังจากการรวมประเทศจนเกษียณเมื่อ พ.ศ. 2530

 ประวัติ 
ด่งเกิดเมื่อ 1 มีนาคม พ.ศ. 2448 ที่จังหวัดกว๋างหงาย ครอบครัวของเขาเป็นข้าราชสำนักของจักรพรรดิซวี เติน เข้าศึกษาที่สถาบันการศึกษาแห่งชาติที่เว้ และศึกษาด้านกฎหมายที่ฮานอย เข้าร่วมเป็นสมาชิกของสันนิบาตเยาวชนปฏิวัติขณะที่หนีไปจีนและร่วมมือกับโฮจิมินห์ เขาถูกส่งกลับมาเวียดนามใน พ.ศ. 2469 เพื่อก่อตั้งแกนนำคอมมิวนิสต์ ด่งถูกจำคุกอยู่ 10 ปี จึงได้รับการนิรโทษกรรมและกลับไปทำงานร่วมกับโฮจิมิญอีก

ในช่วงที่สงครามอินโดจีนเริ่มต้น ด่งได้เป็นรัฐมนตรีกระทรวงการคลังใน พ.ศ. 2489 และเป็นรัฐมนตรีกระทรวงการต่างประเทศใน พ.ศ. 2497 เขาเป็นตัวแทนเวียดนามเหนือไปเข้าร่วมการประชุมที่เจนีวาและได้เป็นนายกรัฐมนตรีใน พ.ศ. 2498 บทบาทในพรรคนั้น ด่งเป็นผู้มีนโยบายประนีประนอม ไม่ต้องการให้เวียดนามใกล้ชิดกับจีนหรือสหภาพโซเวียตมากเกินไป แต่อิทธิพลของเขาลดลงหลังการถึงแก่อสัญกรรมของโฮจิมิญใน พ.ศ. 2512 และหลังจากรวมประเทศใน พ.ศ. 2518 โดยเล สวน ขึ้นมามีบทบาทแทน เขาลาออกจากทุกตำแหน่งในเดือนมิถุนายน พ.ศ. 2518 ด้วยปัญหาด้านสุขภาพ และถึงแก่อสัญกรรมในฮานอยเมื่อ 29 เมษายน พ.ศ. 2543
# ลอง โบเรต
ลอง  โบเรต (Long Boret หรือ Long Boreth) เป็นนักการเมืองกัมพูชาที่ดำรงตำแหน่งนายกรัฐมนตรีระหว่าง 9 ธันวาคม พ.ศ. 2516 ถึง 17 เมษายน พ.ศ. 2518 เขาได้พยายามที่จะเจรจาสันติภาพกับเขมรแดงระหว่างสงครามกลางเมืองกัมพูชา ในที่สุด เขาถูกเขมรแดงประหารชีวิต
 ประวัติ 
โบเรตเกิดที่เกียนสวายในจังหวัดกันดาล เมื่อ 3 มกราคม พ.ศ. 2476 เป็นบุตรของลอง เมียสและเนียง เอง บุตเขาเข้าศึกษาที่ Lycée Sisowath ในพนมเปญระหว่าง พ.ศ. 2489 – 2495Thompson LC. Refugee Workers in the Indochina Exodus, 1975-1982. Jefferson, N.C.: McFarland & Co, 2010, p. 37. จากนั้นได้ไปเรียนที่ฝรั่งเศสในช่วง พ.ศ. 2496 – 2498 แล้วจึงกลับสู่กัมพูชา 

โบเรตเริ่มเล่นการเมืองใน พ.ศ. 2501 โดยได้รับเลือกตั้งจากจังหวัดสตึงเตรงLA CONSTRUCTION DU CAMBODGE EN DEBAT (1954-1959) และได้เป็นเลขาธิการแห่งรัฐเกี่ยวกับกิจการแรงงานและสังคม และได้รับเลือกตั้งอีกใน พ.ศ. 2505 ในช่วงนี้ เขามีชื่อเสียงในการเขียนนิยายโรแมนติกCorfield JJ. The history of Cambodia. Santa Barbara, Calif.: Greenwood Press, 2009, p. 64. เขาได้เป็นเลขาธิการทั่วไปทางด้านการเงินแต่เพราะนโยบายที่ไปคนละทางกับพระนโรดม สีหนุเกี่ยวธนาคารแห่งชาติและการค้ากับต่างประเทศ ทำให้เขาถูกบังคับให้ลาออกเมื่อ พ.ศ. 2506 แต่ยังคงเป็นส.ส. ในการเลือกตั้ง พ.ศ. 2509 หลังการรัฐประหาร พ.ศ. 2513 เขาได้เป็นรัฐมนตรีกระทรวงข่าวสารเมื่อ พ.ศ. 2514 – 2515 และรัฐมนตรีกระทรวงการต่างประเทศระหว่างพ.ศ. 2515-2516

ในวันที่ 9 ตุลาคม พ.ศ. 2516 โบเรตได้เป็นนายกรัฐมนตรีต่อจากอิน ตัม และในวันที่ 2 เมษายน พ.ศ. 2517 เขาได้เป็นหนึ่งในสี่ของคณะกรรมการสูงสุดที่ประกอบไปด้วยโบเรต ลน นล พระสีสุวัตถิ์ สิริมตะและโซสทีน เฟอร์นานเดซ ในวันที่ 8 เมษายน พ.ศ. 2518 เขาพยายามเจรจากับเขมรแดงที่กรุงเทพแต่ไร้ผล

ลอง โบเรตยังคงอยู่ในสำนักงานจนกระทั่งเขมรแดงเข้าสู่พนมเปญเมื่อ 17 เมษายน พ.ศ. 2518 ทั้งที่เขามีชื่ออยู่ในบัญชีดำของพระนโรดม สีหนุ นายพลสัก สุตสคานกล่าวว่าโบเรตตัดสินใจอพยพออกจากเมืองในเช้าวันที่ 17 เมษายนSutsakhan, Lt. Gen. S. The Khmer Republic at War and the Final Collapse Washington DC: U.S. Army Center of Military History, 1987, p. 169. Part 3 Swain J. River of Time. London: Heinemann, 1995, p. 135. แต่เขาและครอบครัวของเขาไม่สามารถขึ้นไปบนเฮลิคอปเตอร์เที่ยวสุดท้ายได้Dean, 2000, p. 37." ผู้ที่เห็นเขาครั้งสุดท้ายคือซิดนีย์ ชานเบิร์ก และดิธ ปรานที่ด้านนอกสถานทูตฝรั่งเศสSydney Schanberg, The Death and Life of Dith Pran. New York, N.Y., U.S.A.: Penguin, 1985, p. 26. หลังจากนั้นไม่นาน กอย ทวน รองหัวหน้าผู้บัญชาการทหารของเขมรแดงได้สั่งให้ประหารชีวิต ลน นนและเจ้าหน้าที่รัฐบาลคนอื่น วิทยุเขมรแดงกล่าวว่าเขาถูกประหารชีวิตด้วยการตัดศีรษะBecker E. When the War was Over: Cambodia and the Khmer Rouge Revolution. New York: PublicAffairs, 1998, p. 160 & 193: "...Reportedly one of the very first acts of the communists was to behead [Boret] on the lawns of the private Cercle Sportif Country Club." แต่แหล่งอื่น ๆ กล่าวว่าเขาและพระสีสุวัตถิ์ สิริมตะถูกยิงเป้าJackson KD. Cambodia, 1975-1978: Rendezvous with Death. Princeton, N.J.: Princeton University Press, 1989, p. 184.
# ยออาน กาบาย
ยออาน กาบาย (; เกิดเมื่อวันที่ 14 มกราคม ค.ศ. 1986) เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลอัล-นาเซอร์ ดูไบในยูเออีโปร-ลีก สหรัฐอาหรับเอมิเรตส์ และอดีตเคยเล่นให้กับฟุตบอลทีมชาติฝรั่งเศส ในตำแหน่งกองกลาง กาบายเป็นนักฟุตบอลที่ควบคุมการสัมผัสบอลและเร่งความเร็วไปพร้อมกับบอลได้เป็นอย่างดี และยังมีทักษะยิงจุดโทษในระดับดีเช่นกัน
# ฟีเจอร์โฟน
ฟีเจอร์โฟน (feature phone) หรือโทรศัพท์มือถือระดับกลาง เป็นโทรศัพท์มือถือที่ในขณะเวลาหนึ่งผู้ผลิตไม่ถือว่ามันเป็นสมาร์ตโฟน
อย่างไรก็ตามมันมีความสามารถเพิ่มเติมหลายอย่างที่มากกว่าโทรศัพท์มือถือรุ่นมาตรฐาน
กลุ่มเป้าหมายของโทรศัพท์ชนิดนี้คือลูกค้าที่ต้องการโทรศัพท์ความสามารถบางอย่างของสมาร์ตโฟน ในราคาที่ถูกลงมา

ในปี 2554 ยอดขายโทรศัพท์มือถือในสหรัฐอเมริกา 60% เป็นฟีเจอร์โฟน และยอดขายโทรศัพท์มือถือทั่วโลก 70% เป็นฟีเจอร์โฟน
# โทมัส ชาฟ
โทมัส ชาฟ  เกิดเมื่อวันที่ 30 เมษายน ค.ศ. 1961 ในเมืองมันไฮม์ ประเทศเยอรมนีตะวันตก เป็นอดีตนักฟุตบอลของแวร์เดอร์เบรเมิน ในตำแหน่งกองหลัง

ชาฟยังเคยเป็นผู้จัดการทีมที่คุมทีมในบุนเดิสลีกาที่ยาวนานที่สุดนับตั้งแต่ก่อตั้งระบบลีกเป็นต้นมา 
เกียรติประวัติ
นักฟุตบอล
แวร์เดอร์เบรเมิน
2 บุนเดิสลีกา ชนะเลิศ 1 สมัย: 1980–81
บุนเดิสลีกา ชนะเลิศ 2 สมัย: 1987–88, 1992–93
เดเอฟแอล ซูเปอร์คัพ ชนะเลิศ 3 สมัย: 1988, 1993, 1994; Runner-up 1991
เดเอ็ฟเบโพคาล ชนะเลิศ 2 สมัย: 1990–91, 1993–94; Runner-up 1988–89, 1989–90
ยูฟ่าคัพวินเนอร์สคัพ ชนะเลิศ 1 สมัย: 1991–92
ยูฟ่าซูเปอร์คัพ: รองชนะเลิศ 1 สมัย 1992

ผู้จัดการทีม
แวร์เดอร์เบรเมิน
เดเอ็ฟเบโพคาล ชนะเลิศ 3 สมัย: 1998–99, 2003–04, 2008–09; รองชนะเลิศ 2 สมัย1999–2000, 2009–10
บุนเดิสลีกา ชนะเลิศ 1 สมัย: 2003-04
เดเอ็ฟเบลีกาโพคาล  ชนะเลิศ 1 สมัย: 2006; รองชนะเลิศ 2 สมัย  1999, 2004
ยูฟ่ายูโรปาลีก: รองชนะเลิศ 1 สมัย 2008–09
# เกาะท่าไร่
เกาะท่าไร่ เป็นเกาะเล็กๆ ทางตอนใต้ของเกาะแตน อยู่ในเขตตำบลท้องเนียน อำเภอขนอม จังหวัดนครศรีธรรมราช ที่แม้จะเป็นแค่เกาะเล็กๆ แต่ก็หลากหลายไปด้วยหญ้าทะเล ซึ่งเราพบทั้งหมด 4 ชนิดด้วยกัน คือ หญ้าชะเงาใบยาว Enhalus acoroides, หญ้าชะเงาเต่า Thalassia hemprichii, หญ้าเขียวใบแฉก Halodule uninervis และหญ้าใบมะกรูด Halophila ovalis โดยเราจะพบแนวหญ้าทะเลขนานไปตามชายฝั่งของเกาะ และพบสัตว์น้ำนานาชนิดทั้งกุ้ง หอย ปู และปลา อาศัยหลบซ่อนตัวอยู่ในแนวหญ้า นอกจากนี้ยังมีสาหร่ายทะเลหลายชนิดเช่น สาหร่ายใบมะกรูด สาหร่ายข้อ สาหร่ายเห็ดหูหนู ซึ่งความอุดมสมบูรณ์ต่างๆ ยังคงหลงเหลือให้เห็นได้ที่เกาะท่าไร่แห่งนี้

 ภูมิศาสตร์ 
เกาะท่าไร่ มีพื้นที่เกาะทั้งหมด 0.594 ตารางกิโลเมตร (554.38 ไร่) มีพื้นที่แหล่งหญ้าทะเล 0.022 ตารางกิโลเมตร (13.75 ไร่)
# โคเอ็กซ์อควาเรี่ยม
โคเอ็กซ์อควาเรี่ยม (เกาหลี: 코엑스 아쿠아리움) เป็นพิพิธภัณฑ์สัตว์น้ำขนาดใหญ่ที่สุดของประเทศเกาหลีใต้ ตั้งอยู่ในชั้นใต้ดินของห้างสรรพสินค้าโคเอ็กซ์ ในเขตคังนัม โซล

การเดินทางมาที่โคเอ็กซ์อควาเรี่ยม สามารถทำได้โดยโดยสารรถไฟใต้ดินสาย 2 ขึ้นที่สถานีซัมซอง ออกที่ประตู 5 แล้วเดินตามป้าย

พื้นที่ของโคเอ็กซ์อควาเรี่ยม มีเนื้อที่ 14,000 ตารางเมตร มีปลาแสดงไว้กว่า 40,000 ตัว กว่า 650 ชนิด เปิดทำการตั้งแต่ 10.00-20.00 น. อัตราค่าเข้าชม ผู้ใหญ่ 17,500 วอน เด็กโต 14,500 วอน เด็กเล็กความสูงไม่เกิน 110 เซนติเมตร  11,000 วอน

โดยแบ่งพื้นที่จัดแสดงไว้เป็นส่วนต่าง ๆ คือ

Korean Fish เป็นส่วนของตู้ปลาขนาดเล็ก และปลาน้ำจืดหลากหลายชนิด ทั้งปลาพื้นเมืองของเกาหลี และปลาพื้นที่อื่น
Aqua Gallery เป็นส่วนแสดงตู้ปลาแปลก   ๆ หลายขนาด ทำจากวัสดุต่าง ๆ กัน เช่น เตียงนอน, ชักโครก
Amazonian World ส่วนจัดแสดงระบบชีวนิเวศของป่าอเมซอน
Kids Aquarium เป็นส่วนของตู้ปลาขนาดเล็ก 
The Seven Seas เป็นส่วนจัดแสดงตู้ปลาและปลาทะเลขนาดใหญ่ 
Marine Touch เป็นอ่างขนาดยาว ซึ่งผู้ที่เข้าชมรวมทั้งเด็ก ๆ สามารถสัมผัสสัตว์ทะเลที่อยู่ในนั้นได้ เช่น ปลาดาว
Ocean Kingdom เป็นอุโมงค์ใสขนาดยาว มีจุดเด่น คือ ปลาฉลาม และเต่าทะเล
The Deep Blue Sea เป็นส่วนของปลาทะเลน้ำลึก และแมงกะพรุนหลากหลายชนิด 

ชนิดของสัตว์ที่แสดงมีทั้งสัตว์น้ำและไม่ใช่สัตว์น้ำ เช่น มานาที, ไข่จระเข้น้ำเค็ม, ค้างคาว, แพรี่ด็อก, ลิงกระรอก, กบมะเขือเทศ, แอกโซลอเติล เป็นต้นหน้า 112-124, เยือน coex aquarium โดย Baggiaoun. นิตยสาร Aquarium Biz ฉบับที่ 9 ปีที่ 1: มีนาคม 2011
# ปลาวัวปิกาโซเรดซี
ปลาวัวปิกาโซเรดซี  ปลาทะเลชนิดหนึ่ง ในวงศ์ปลาวัว (Balistidae)

มีรูปร่างและลักษณะคล้ายกับปลาวัวปิกาโซ (R. aculeatus) ซึ่งอยู่ในสกุลเดียวกัน แต่ว่าจะไม่มีลวดลายที่ลำตัว จะมีลวดลายที่บริเวณหน้า ดวงตาสีส้ม ข้อหางมีขีดสีดำพาดตรงจำนวน 3 ขีด บนพื้นสีเงิน

มีความยาวประมาณ 30 เซนติเมตร พบกระจายพันธุ์ในทะเลอาหรับและทะเลแดง โดยที่ไม่พบในน่านน้ำไทย

นิยมเลี้ยงเป็นปลาสวยงาม แต่ทว่าในประเทศไทย ถือเป็นปลาหาที่ยาก หน้า 95, Picasso Rhinecanthus aculeatus โดย ภวพล คอลัมน์ Blue Planet. นิตยสาร Aquarium Biz ฉบับที่ 9 ปีที่ 1: มีนาคม 2011
# เดวิลฮัลค์
เดวิลฮัลค์  เป็นตัวละครฝ่ายอธรรมจากค่ายมาร์เวลคอมิกส์ ที่ได้รับการออกแบบโดยพอล เจนกินส์, รอน การ์นีย์ และ ซัล บัสเซมา ที่ซึ่งเขาได้ปรากฏตัวครั้งแรกใน ดิอินเครดิเบิลฮัลค์ Vol.2 (ค.ศ. 1999)

 เนื้อเรื่องย่อ 
เดวิลฮัลค์เป็นตัวละครที่มีความมุ่งร้ายต่อ บรูซ แบนเนอร์ เขาไม่พอใจต่อแบนเนอร์จากการที่เขาได้รับการอาศัยอยู่ในโลก เดวิลฮัลค์ยังเป็นหนึ่งในศัตรูของฮัลค์ และกระทำการข่มขู่อย่างต่อเนื่องที่จะหลบหนีการคุมขังทางจิตใจของแบนเนอร์ ตลอดจนหมายที่จะทำลายล้างโลกที่สร้างการทรมาน และทารุณกรรมให้แก่พวกเขา ควบคู่ไปกับทำให้ผู้เป็นที่รักของแบนเนอร์ต้องพรากจากกัน

จากเหตุการณ์ในเคออสวอร์ ไบรอัน แบรนเนอร์ ได้ฟื้นคืนจากความตายและสิ้นสุดจากการเป็นร่างรวมของ กิลฮัลค์ และ เดวิลฮัลค์Incredible Hulk #619

 พลังและความสามารถ 
เช่นเดียวกับฮัลค์แบบดั้งเดิม เขามีคุณสมบัติด้านความแข็งแกร่งที่เหนือมนุษย์ อย่างไรก็ตาม ดูเหมือนว่าเขาจะมีความแข็งแกร่งยิ่งกว่าฮัลค์ในครั้งใดๆ เมื่อเขาพยายามที่จะหลบหนีจากการรักษาจากโรคที่สันนิษฐานว่ารักษาไม่หายของแบนเนอร์

 การปรากฏตัวในสื่ออื่น 
 วิดีโอเกม 
 เดวิลฮัลค์ปรากฏตัวในฐานะบอสของเกม ดิอินเครดิเบิลฮัลค์: อัลติเมทเดสทรัคชัน The Incredible Hulk: Ultimate Destruction  ให้เสียงพากย์โดยริชาร์ด มอล โดยภายในเกม เดวิลฮัลค์พยายามที่จะควบคุมร่างกายของแบนเนอร์ ที่มีการอ้างว่าเป็นขั้นตอนตามธรรมชาติของกระบวนการพัฒนารังสีแกมมา และเกี่ยวข้องกับฮัลค์ในฐานะของเด็กที่หวาดกลัว ซึ่งกำลังร้องไห้ออกมาเพื่อเรียกหาความรัก
# ตัวยาสำคัญ
ตัวยาสำคัญ (active ingredients หรือ medicament) คือ สารที่อยู่ในเภสัชภัณฑ์หรือยาเตรียม มีฤทธิ์ในการบำบัดรักษาโดยตรง โดยเภสัชภัณฑ์แต่ละชนิดอาจมีตัวยาสำคัญเพียงชนิดเดียวหรือมีหลายชนิดที่ออกฤทธิ์ร่วมกันก็ได้ และนอกจากนี้ ในตำรับยาอาจมีตัวยาเสริม (adjuvant) ที่ออกฤทธิ์ร่วมกันกับตัวยาหลักเพื่อช่วยเสริมฤทธิ์ในการรักษาโรคได้อีกด้วย
# กานี ไซลาวอฟ
กานี ไซลาวอฟ (Gani Zhailauov) นักมวยสากลสมัครเล่นชาวคาซัคสถาน เกิดวันที่ 3 สิงหาคม พ.ศ. 2528 เข้าแข่งขันกีฬาโอลิมปิก พ.ศ. 2555 ในรุ่นไลท์เวท

ในการเช่งขันมวยสากลสมัครเล่นชิงแชมป์โลก พ.ศ. 2554 ไซลาวอฟได้เหรียญทองแดง โดยแพ้ยัสเนียล โตเลโดในรอบรองชนะเลิศแต่ได้มาแข่งขันในโอลิมปิก

ในการแข่งขันกีฬาโอลิมปิก รอบแรก ไซลาวอฟเสมอกับสายลม อาดี 12:12 ก่อนจะชนะด้วยจำนวนคะแนนดิบ จากนั้นในรอบที่สอง ชนะคะแนนชัย ภักวันจากอินเดีย 16:8 ส่วนในรอบที่สามแพ้นักมวยจากคิวบา ตกรอบ ไม่ได้เหรียญรางวัล
# สกุลปลาวัวปิกาโซ
สกุลปลาวัวปิกาโซ  เป็นสกุลของปลากระดูกแข็งน้ำเค็มสกุลหนึ่ง ในวงศ์ปลาวัว (Balistidae) อันดับปลาปักเป้า (Tetraodontiformes) ใช้ชื่อสกุลว่า Rhinecanthus (มาจากภาษากรีก rhinos หมายถึง "จมูก" และ akantha หมายถึง "หนาม" หรือ"เงี่ยง")

มีชื่อสามัญเรียกรวม ๆ กันว่า "ปลาวัวปิกาโซ" ขณะที่ในภาษาฮาวายจะเรียกปลาวัวสกุลนี้ว่า Humuhumu (ฮูมูฮูมู) หมายถึง "ปลาวัวที่มีหน้าคล้ายหมู" อันเนื่องจากมีส่วนหน้าที่ยื่นยาวออกมาเหมือนหมู ปากมีขนาดเล็ก ฟันแหลมคม และตามลำตัวมีลวดลายและสีสันต่าง ๆ สวยงาม ทั้ง สีดำ, สีฟ้า, สีเหลือง บนพื้นลำตัวสีขาวหรือสีส้ม

มีขนาดยาวเต็มที่ประมาณ 25–30 เซนติเมตร กระจายพันธุ์อยู่ในแนวปะการัง ของแถบอินโด-แปซิฟิก ตั้งแต่ฮาวาย จนถึงอินโดนีเซีย

จัดเป็นปลาวัวที่ไม่ดุร้ายมากนักเมื่อเทียบกับสกุลอื่น ๆ ประกอบกับสีสันที่สวยงาม จึงนิยมเลี้ยงเป็นปลาสวยงาม แต่ก็สามารถกัดให้ได้รับบาดเจ็บเหมือนกันหน้า 93 และ95, Picasso Rhinecanthus aculeatus โดย ภวพล คอลัมน์ Blue Planet. นิตยสาร Aquarium Biz ฉบับที่ 9 ปีที่ 1: มีนาคม 2011

การจำแนก
Rhinecanthus abyssus Matsuura & Shiobara, 1989    
Rhinecanthus aculeatus (Linnaeus, 1758) 
Rhinecanthus assasi (Forsskål, 1775)    
Rhinecanthus cinereus (Bonnaterre, 1788)    
Rhinecanthus echarpe (Anonymous, 1798)    
Rhinecanthus lunula Randall & Steene, 1983    
Rhinecanthus rectangulus (Bloch & Schneider, 1801)  
Rhinecanthus verrucosus (Linnaeus, 1758)
# เซลซุค อีเกอร์
เซลซุค อีเกอร์ (Selçuk Eker) นักมวยสากลสมัครเล่นชาวตุรกี เกิดเมื่อ 18 ธันวาคม พ.ศ. 2534 ใน จังหวัดโกแคลี ประเทศตุรกี ขึ้นชกในรุ่นฟลายเวท และเป็นสมาชิกของ Kocaeli Büyükşehir Belediyesi Kağıt Spor Kulübü ใน อิซมิต.

อีเกอร์ได้รับสิทธิเข้าแข่งขันกีฬาโอลิมปิกฤดูร้อน พ.ศ. 2555  หลังจากเขาได้เหรียญเงินในการแข่งขัน มวยสากลคัดเลือกตัวแทนทวีปยุโรป พ.ศ. 2555 ที่เมืองทราบซอน ตุรกี   แต่ตกรอบแรก แพ้คะแนน ฉัตรชัย บุตรดี
# ปริมาตรจำเพาะ
ปริมาตรจำเพาะ (specific volume) เป็นการเปรียบเทียบปริมาตรของของเหลวกับปริมาตรของน้ำ ที่น้ำหนักและอุณหภูมิเดียวกัน ซึ่งเป็นเทอมที่นิยมใช้บอกปริมาตรของของเหลวในทางเภสัชกรรม โดยค่าปริมาตรจำเพาะจะแสดงว่า ของเหลวนั้นมีปริมาตรเป็นกี่เท่าของปริมาตรน้ำ ต่างจากการบอกปริมาตรของของเหลวโดยทั่วไปที่นิยมบอกเป็นปริมาตรต่อน้ำหนัก เช่น ลูกบาศก์ฟุตต่อปอนด์ มิลลิกรัมต่อกรัม เป็นต้น โดยมีสูตรในการคำนวณคือ
ปริมาตรจำเพาะ = ปริมาตรของสาร / ปริมาตรของน้ำ (น้ำต้องมีน้ำหนักเท่ากับกับน้ำหนักสาร)
หมวดหมู่:สมบัติทางอุณหพลศาสตร์
# ปลาเขียวพระอินทร์
สำหรับเขียวพระอินทร์อย่างอื่น ดูที่: งูเขียวพระอินทร์

ปลาเขียวพระอินทร์  ปลาทะเลชนิดหนึ่ง ในวงศ์ปลานกขุนทอง (Labridae)

มีลำตัวยาวรี แบนข้าง พื้นลำตัวสีเขียวตลอดทั้งตัว มีริ้วสีน้ำเงินพาดขวางตลอดตัว บริเวณส่วนหัวมีแถบลวดลายสีม่วงแดง ครีบหางใหญ่สีเหลือง ปลายขอบบนและล่างเป็นสีแดง อาศัยอยู่เป็นฝูงเล็ก ๆ ประมาณ 2-10 ตัว ตามแนวปะการังในแถบอินโด-แปซิฟิก เมื่อขนาดยังเป็นปลาวัยอ่อนจะมีพื้นสีน้ำตาลแดงที่บริเวณกลางครีบหลังและโคนครีบหางมีจุดกลมใหญ่สีดำ

มีขนาดโตเต็มที่ 30 เซนติเมตร แต่ขนาดโดยเฉลี่ยประมาณ 25 เซนติเมตร หากินสัตว์น้ำขนาดเล็กตามพื้นทะเล รวมทั้งไข่ของปลาชนิดอื่น

เป็นปลาที่สามารถเปลี่ยนแปลงสีและเพศได้ในช่วงการเจริญเติบโต โดยมากจะมีการเปลี่ยนเพศระหว่างการเจริญเติบโตจากปลาเพศเมียเป็นปลาเพศผู้ปลาทะเล » วงศ์ ปลานกขุนทอง (Family Labridae)

 ชื่อพ้อง 
 Labrus lunaris Linnaeus, 1758
 Scarus gallus Forsskål, 1775
 Labrus zeylanicus  Forster, 1781 
 Labrus viridis Bloch, 1791
 Labrus polyodon Walbaum, 1792
 Trichopus arabicus Shaw, 1803
 Julis maculata Lesson, 1828
 Julis porphyrocephala Bennett, 1933
 Julis hardwickii Gray, 1832
 Julis trimaculatus Rüppell, 1835
 Chlorichthys grayii  (Swainson, 1839) 
 Julis meniscus Valenciennes, 1839
 Julis mertensii Valenciennes, 1839
 Julis celebicus Bleeker, 1855
 Julis rapan Montrouzier, 1857
 Julis gracilis Steindachner, 1863
 Julis truncatus Cartier, 1874
 Julis ventralis De Vis, 1885
 Julis cyanoventor Saville-Kent, 1893
 Thalassoma herrei Seale, 1935
 Labrus polyodon Bloch & Schneider, 1801
 Julis grayii Swainson, 1839
 Thalassoma cupido bipunctatum Vasiliu, 1931  จาก itis.gov
# โรเบย์ซิ รามิเรซ
โรเบย์ซิ รามิเรซ หรือ โรเบย์ซิ เอลอย รามิเรซ การ์ราซานา  เป็นนักมวยสากลสมัครเล่นชาวคิวบา เกิดวันที่ 20 ธันวาคม พ.ศ. 2536 เป็นนักมวยถนัดซ้ายในรุ่นฟลายเวทและได้เหรียญทองกีฬาแพนอเมริกา พ.ศ. 2554 

ในการแข่งขันมวยสากลสมัครเล่นชิงแชมป์โลก พ.ศ. 2554 เขาได้สิทธิไปแข่งขันกีฬาโอลิมปิก และในรอบสอง ชกชนะคะแนน ฉัตรชัย บุตรดี ก่อนจะได้เหรียญทองโดยชนะนักมวยจากมองโกเลียในรอบชิงชนะเลิศ ในกีฬาโอลิมปิก พ.ศ. 2559 รามิเรซได้เหรียญทองโอลิมปิกอีกครั้งในรุ่นแบนตัมเวท ถือเป็นนักมวยสากลสมัครเล่นที่ได้เหรียญทองโอลิมปิกสองเหรียญที่อายุน้อยที่สุด
# ยาสกัดไหลเหลว
ยาสกัดไหลเหลว (fluid extract) เป็นเภสัชภัณฑ์รูปแบบของเหลวชนิดหนึ่ง (liquid dosage form) ซึ่งจัดเป็นยาน้ำสารละลาย (solution) ชนิดที่ใช้ของเหลวที่ไม่ใช้น้ำเป็นกระสายยา (non-aqueous solution) โดยเป็นตำรับยาที่เตรียมจากการสกัดสมุนไพรด้วยแอลกอฮอล์ 100% และมีการใช้สารแต่งกลิ่นบ้าง จึงไม่เหมาะที่จะนำมาใช้เป็นยารักษา และไม่เป็นที่นิยมใช้ในปัจจุบันมากนัก
หมวดหมู่:ยา
# บ๊วย
บ๊วย เป็นสำเนียงฮกเกี้ยนและแต้จิ๋วของคำภาษาจีนว่า  (สำเนียงกลางว่า เหมย์) และอาจหมายถึง
 บ๊วย  ไม้ยืนต้นในวงศ์ Rosaceae
 หม่อนอ่อน  ไม้ต้นในวงศ์ Myricaceae
 หยางเหมย์  ไม้ยืนต้นในวงศ์ Myricaceae
 บ๊วยเค็ม ของกินเล่น ทำจากบ๊วย (Prunus mume) ดองเกลือตากแห้ง
 เชษฐวุฒิ วัชรคุณ, นักแสดงชาวไทย ชื่อเล่นว่า เอ้ด และชื่อในการแสดงว่า บ๊วย
 ภาษาปาก หมายความว่า ที่สุดท้าย หรือ ล้าหลังที่สุด มาจาก 尾 (เหว่ย ในภาษาจีนกลาง หมายถึง หาง ปลาย ท้ายสุด)
# ปลาสร้อยนกเขาลายขวาง
ปลาสร้อยนกเขาลายขวาง หรือ ปลาตะเภาม้าลายหน้า ๐๗๘-๐๗๙, ปลาสร้อยนกเขาลายขวาง. "โลกใต้ทะเล" โดย นัท สุมนเตมีย์. อนุสาร อ.ส.ท. ปีที่ ๕๗ ฉบับที่ ๑ สิงหาคม ๒๕๕๙ หรือ ปลาแตงโม  ปลาทะเลชนิดหนึ่ง ในวงศ์ปลากะพงแสม (Haemulidae)

มีส่วนหัวลาดโค้งเหมือนมีดอีโต้ ริมฝีปากหนาและอยู่ต่ำ ครีบอกและครีบหางมีขนาดเล็กเมื่อเทียบกับขนาดลำตัว ครีบหางมีขนาดใหญ่และเป็นแบบเว้าตื้น ครีบต่าง  ๆ เป็นสีเหลือง  มีความยาวประมาณ 40 เซนติเมตร พบใหญ่ที่สุดได้ถึง 86 เซนติเมตร 

ปลาสร้อยนกเขาลายขวาง มีจุดเด่น คือ มีลายเส้นสีดำพาดขวางลำตัวบนพื้นสีขาว ซึ่งเป็นจุดเด่น พบกระจายพันธุ์ทั่วไปในภาคพื้นอินโด-แปซิฟิก ในแนวปะการัง อาศัยอยู่เป็นฝูง หากินโดย กินสัตว์น้ำขนาดเล็กต่าง ๆ ตามหน้าดินเป็นอาหาร

นิยมเลี้ยงเป็นปลาสวยงาม